
న్యూఢిల్లీ : ఉత్తర ప్రదేశ్ ప్రభుత్వం మరుగు దొడ్లకు పెట్టిన పేరు ప్రధాని నరేంద్ర మోదీని ఆకర్షించింది. మంగళవారం అఖిల భారత ఆయుర్వేద సంస్థను ప్రారంభించిన అనంతరం ఆయన మాట్లాడుతూ ఆ రాష్ట్ర ప్రభుత్వాన్ని ప్రశంసించారు. ఆయుర్వేద దినోత్సవం సందర్భంగా ప్రారంభించిన ఈ సంస్థ మన దేశంలోనే మొట్టమొదటిది. ఇది ఎయిమ్స్ తరహా సంస్థ.ఉత్తర ప్రదేశ్ ప్రభుత్వం కొత్తగా నిర్మించిన  మరుగుదొడ్లపై ‘శౌచాలయం’ అని కాకుండా ‘ఇజ్జత్ ఘర్’ (గౌరవ కుటీరం) అని రాసి ఉండటం తనకెంతో సంతోషాన్ని కలిగించిందని మోదీ చెప్పారు. ఈ పదాన్ని సృష్టించినందుకు ఆ ప్రభుత్వాన్ని అభినందిస్తున్నట్లు తెలిపారు.తన ప్రభుత్వం ప్రజారోగ్య వ్యవస్థను ఆయుర్వేదం, యోగా, ఇతర ఆయుష్ విధానాలతో కలపడంపై దృష్టిపెట్టిందని మోదీ చెప్పారు. ఆయుర్వేదం కేవలం చికిత్సావిధానం మాత్రమే కాదన్నారు. సాంఘిక ఆరోగ్యం, ప్రజారోగ్యం, పర్యావరణ ఆరోగ్యంతో దీనికి సంబంధం ఉందన్నారు.

newdhilly : uttara pradesh prabhutvam marugu dodlaku pettina paeru pradhaani narendra modeeni aakarshinchindi. mangalavaaram akhila bhaarata aayurveda samsthanu praarambhinchina anantaram aayana maatlaadutuu aa rashtra prabhutvaanni prasamsinchaaru. aayurveda dinotsavam sandarbhamgaa praarambhinchina ee samstha mana desamlone mottamodatidi. idhi aims taraha samstha.uttara pradesh prabhutvam kottagaa nirminchina  marugudodlapai ‘shouchaalayam’ ani kakunda ‘ijjat ghar’ (gaurava kutiram) ani rasi undatam tanakentho santoshaanni kaliginchindani modii cheppaaru. ee padaanni srushtinchinanduku aa prabhutvaanni abhinandistunnatlu telipaaru.tana prabhutvam prajarogya vyavasthanu aayurvedam, yoga, itara aayush vidhaanaalatoe kalapadampai drushtipettindani modii cheppaaru. aayurvedam kevalam chikitsaavidhaanam matrame kaadannaaru. saanghika aarogyam, prajaarogyam, paryaavarana aarogyamtho deeniki sambandham undannaaru.